Jason Lee

Jason Michael Lee (født 1970) er en amerikansk skuespiller og tidligere profesjonell skateboarder.

Lee ble født i Orange i California og vokste opp i Huntington Beach. Lee fullførte aldri high school, og begynte sin karriere som profesjonell skateboarder i slutten av 1980-årene. Han var en av de første skaterene som fikk sin egen skomodell, fra Airwalk, og han hadde en stor og innflytelsesrik rolle i promofilmen Video Days (regissert av Spike Jonze) fra Blind Skaetboards i 1991. I 1992 startet han selskapet Stereo Skateboards sammen med Chris Pastras, som han gjenopplivet i 2004 etter noen års pause. I dag blir han sett på som en innovatør innen gateskating i begynnelsen av 1990-årene.

Etter noen småroller som skuespiller, blant annet i den Spike Jonze-regisserte musikkvideoen til Sonic Youths 100% i 1992, bestemte Lee seg for å legge skateboardet på hylla og bli skuespiller, til stor overraskelse for skatemiljøet. Hans første store rolle var i Kevin Smiths Mallrats, og han ble en god venn av Smith og har siden dukket opp i alle Smiths spillefilmer til og med Clerks II fra 2006. Og det var Smiths Chasing Amy som satte fart på karrieren hans, etter at han ble belønnet med en Independent Spirit Award for rollen som den skaphomsende serietegneren Banky Edwards. Dette førte til flere hovedroller, blant annet i Stealing Harvard og A Guy Thing. I tillegg har han hatt roller i Enemy of the State, Almost Famous, Vanilla Sky og Dreamcatcher. Han ga også stemme til Syndrome i Pixars De utrolige.

I 2005 debuterte han i situasjonskomedien My name is Earl til gode kritikker. Serien handlet om Earl som oppdager karma, og setter ut på et oppdrag der han skal rette opp alt det gale han har gjort i livet sitt. For rollen ble han nominert både til en Golden Globe, og til en Screen Actors Guild Award. Serien gikk på TV3.

Lee har en sønn, Pilot Inspektor Riesgraf-Lee med forloveden Beth Riesgraf. Det litt sære navnet på sønnen er inspirert av sangen He's Simple, He's Dumb, He's the Pilot av Grandaddy. Mellom 1995 og 2001 var han gift med Carmen Lee.

 Utvalgt filmografi 
 År  Film  Originaltittel  Rolle  Merknader2010  Memphis Beat   «Dwight Hendricks»  TV-serie2006  Clerks II   «Lance»  2006  Monster House  «Bones»2005  Waiting...  «Monty» 2005  My name is Earl   «Earl»  TV-serie 2005  Drop Dead Sexy   «Frank »  2005  The Ballad of Jack and Rose   «Gray»  2004  De utrolige The Incredibles  «Buddy Pine»/Syndrome  Stemme2004Jersey Girl   PR Exec #1 2003Dreamcatcher   «Joe 'Beaver' Clarenden» 2003A Guy Thing   «Paul Coleman» 2002  Stealing Harvard   «John Plummer» 2002Big Trouble  «Puggy» 2001  Vanilla Sky  «Brian Shelby» 2001Jay and Silent Bob Strike Back   «Brodie Bruce»/«Banky Edwards» 2001Heartbreakers   «Jack Withrowe» 2000Almost Famous  «Jeff Bebe»1999Mumford   «Skip Skipperton» 1999Dogma   «Azrael» 1998Enemy of the State  «Daniel Leon Zavitz» 1997Chasing Amy   «Banky Edwards» 1995Mallrats   «Brodie Bruce»

 Referanser 

 Eksterne lenker 





Kategori:Skuespillere fra USA
Kategori:Rullebrettkjørere fra USA
Kategori:Personer fra Huntington Beach
Kategori:Skuespillere innen dataspill
Kategori:Personer fra Santa Ana i California